ประกาศองค์การบริหารส่วนตำบลบันนังสาเรง

 เรื่อง การกำหนดระยะเวลาแล้วเสร็จของงานบริการประชาชนขององค์การบริหารส่วนตำบลบันนังสาเรง

………………………………………………………………………..

                                ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. 2546 หมวด 5 การลดขั้นตอนการปฏิบัติงานเป็นการกำหนดหน้าที่ให้ส่วนราชการปฏิบัติเพื่อเป็นการลดระยะเวลาในการพิจารณา สั่งการ การอนุญาต การอนุมัติ หรือการปฏิบัติราชการที่มีผลโดยตรงต่อประชาชนให้เกิดความสะดวกรวดเร็วและหมวด 7 การอำนวยความสะดวกและการตอบสนองความต้องการของประชาชน เป็นการกำหนดแนวทางที่ส่วนราชการต้องจัดให้มีขึ้นเพื่อเป็นการอำนวยความสะดวกแก่ประชาชนให้ได้รับการบริการโดยเร็ว ในขณะเดียวกัน ก็จะสามารถตรวจสอบความต้องการของประชาชน รับรู้สภาพปัญหาและแก้ไขปัญหาได้

                                ในการนี้เพื่อให้เป็นไปตามเจตนารมณ์และบทบัญญัติเกี่ยวกับ การลดขั้นตอนการปฏิบัติงาน เพื่ออำนวยความสะดวกและตอบสนองความต้องการของประชาชนให้สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 องค์การบริหารส่วนตำบลบันนังสาเรง จึงขอประกาศลดขั้นตอนและวิธีปฏิบัติในการให้บริการประชาชน (จำนวน 14 กระบวนงาน) ตามเอกสารแนบท้าย

จึงประกาศมาให้ทราบโดยทั่วกันและยึดถือเป็นแนวทางปฏิบัติอย่างเคร่งครัด

 ประกาศ ณ วันที่ 16 เดือน มกราคม พ.ศ. 2555

 (นายมาหามะ กอร์เดร์) นายกองค์การบริหารส่วนตำบลบันนังสาเรง

เอกสารแนบท้ายประกาศองค์การบริหารส่วนตำบลบันนังสาเรง
เรื่อง กำหนดระยะเวลาแล้วเสร็จของงานบริการประชาชน ของอบต.บันนังสาเรง ลงวันที่ 16 มกราคม 2555
ที่กระทรวงมหาดไทยได้แนะนำให้ลดระยะเวลาการปฏิบัติราชการเพื่อประชาชน จำนวน 15 กระบวนงาน

|  |  |  |  |  |
| --- | --- | --- | --- | --- |
| ลำดับที่ | เรื่อง | จำนวนระยะเวลาบริการเดิม | จำนวนระยะเวลาบริการใหม่ | ผู้รับผิดชอบ |
| 1 | จัดเก็บภาษีบำรุงท้องที่ | 3 นาที/ราย | 2 นาที/ราย | ส่วนการคลัง |
| 2 | จัดเก็บภาษีโรงเรือนและที่ดิน | 3 นาที/ราย | 2 นาที/ราย | ส่วนการคลัง |
| 3 | จัดเก็บภาษีป้าย | 3 นาที/ราย | 2 นาที/ราย | ส่วนการคลัง |
| 4 | ขออนุญาตก่อสร้างอาคาร - กรณีทั่วไป - ขั้นตอนตรวจสอบเอกสาร/พื้นที่ก่อสร้าง - ขั้นตอนพิจารณาออกใบอนุญาตกรณีขออนุญาตก่อสร้างตามแบบของ กรมโยธาธิการและผังเมือง | 28 วัน/ราย | 26 วัน/ราย13 วัน/ราย 13 วัน/ราย 10 วัน/ราย | ส่วนโยธา |
| 5 | สนับสนุนน้ำอุปโภคบริโภค  |  1 วัน | 3 ชม./ราย | ส่วนโยธา |
| 6 | ช่วยเหลือสาธารณภัย  |  1 ชม.  | ในทันที | ส่วนโยธา |
| 7 | รับแจ้งเรื่องราวร้องทุกข์ ให้แจ้งตอบรับการดำเนินการให้ผู้ร้องเรียนทราบ | ภายใน 7 วัน | 3 วัน | สำนักปลัด |
| 8 | การขออนุญาตประกอบกิจการที่เป็นอันตรายต่อสุขภาพ (130 ประเภท) - ขออนุญาตใหม่/ต่อใบอนุญาต  | 20 วัน/ราย  | 18 วัน/ราย  | ส่วนโยธา |
| 9 | การขออนุญาตจัดตั้งตลาด - ขออนุญาตใหม่/ต่อใบอนุญาต | 20 วัน/ราย  | 18 วัน/ราย  | ส่วนสาธารณสุข |
| 10 | การขออนุญาตจัดตั้งสถานที่จำหน่ายอาหารหรือสถานที่สะสมอาหาร (พื้นที่เกิน 200 ตร.ม.) - ขออนุญาตใหม่/ต่อใบอนุญาต |   18 วัน/ราย | 16 วัน/ราย  | ส่วนสาธารณสุข |
| 11 | การขออนุญาตจำหน่ายสินค้าในหรือทางสาธารณะ - ขออนุญาตใหม่/ต่อใบอนุญาต | 18 วัน/ราย | 16 วัน/ราย | ส่วนสาธารณสุข |
| 12 | การขอใช้น้ำประปา  | 1 วัน/ราย  | 1 วัน/ราย  | ส่วนโยธา |
| 13 | รับแบบบ้านเอื้ออาทร  | 10 นาที/ราย | 5 นาที/ราย  | ส่วนโยธา |
| 14 | การขอรับความช่วยเหลือด้านซ่อมแซมบ้านท้องถิ่นไทย | 45 วัน / โครงการ | 40 วัน / โครงการ | สำนักปลัด |
| 15 | การขอสำเนาข้อมูลข่าวสารทางราชการ (ที่สามารถเปิดเผยได้) | 3 วัน/ราย  | 2 วัน/ราย  | สำนักปลัด |